C 264/6
—
BG
Официален вестник на Европейския съюз
27.7.2023 г.
Включване на регионалното и местното равнище на управление
Изразът „мисли глобално, действай локално“ става все по-важен, когато става въпрос за стратегиите и плановете за адаптиране.
Местните и регионалните администрации са ключови движещи фактори на адаптирането, тъй като много от интервенциите за адаптиране към изменението на климата се осъществяват на местно и регионално равнище и следователно зависят от специфичните за контекста условия.
Местните органи на управление играят ключова роля в насърчаването на обществената ангажираност и действията на местно равнище, като предоставят информация на обществеността относно ползите от адаптирането към изменението на климата за техния регион.
Освен това местните органи на управление разполагат с много важна информация за потенциалните мерки за адаптиране към изменението на климата, които могат да бъдат прилагани в тяхната област.
Ето защо междуведомствената работна група по адаптиране следва да осигури съдържателен обмен с органите на поднационално равнище, за да включи и техния експертен опит при изготвянето на политиката за адаптиране и да подкрепи дейностите на регионално/местно равнище в съответствие с националната политика за адаптиране.
Трябва да се обърне специално внимание на това как да се включат регионалното и местното равнище на управление.
Например чрез осъществяване на контакти с регионални асоциации или междурегионални мрежи на местните органи, като Конвента на кметовете, където над 11 000 мести и регионални органи, представляващи 341 милиона души, подготвят своите общности за това как да живеят с последиците от изменението на климата.
—
Определяне и привличане на заинтересованите страни
Изменението на климата ще създаде несигурност и ще окаже въздействие върху цялото общество, което подчертава колко важно в действителност е междуведомствената работна група да идентифицира всички групи заинтересовани страни от значение, включително социалните партньори и организациите на гражданското общество, чието участие е необходимо за създаването на стабилни мерки за адаптиране към изменението на климата.
Участието на заинтересованите страни ще повиши качеството на вземането на решения, свързани с адаптирането към изменението на климата, като гарантира тяхната ангажираност към процеса.
Това от своя страна ще подобри цялостното качество на стратегията или плана за адаптиране към изменението на климата, създадени от междуведомствената работна група.
Процесът на идентифициране на групите заинтересовани страни може да бъде подпомогнат от разграничаването на две групи заинтересовани страни — фактори на промяната и онези, които потенциално могат да бъдат засегнати от изменението на климата: — Една група от заинтересовани страни са възможни фактори на промяната, които могат да допринесат за усилията на националните и/или регионалните/местните администрации, като предоставят допълнителна информация, ресурси или капацитет.
Заинтересованите страни, които биха попаднали в тази категория, са научноизследователски институти, които предоставят или разширяват базите от знания относно адаптирането към изменението на климата, частният сектор, който предоставя ценна информация за по-прецизното пригаждане на политиките за адаптиране или осигурява финансиране, трансграничните участници, които допринасят с по-добро разбиране за трансграничните територии и граничните региони, и неправителствените организации, особено местните организации на гражданското общество, които помагат да се изгради по-добро разбиране на териториите, да се приложат мерки за адаптиране и да се информира за необходимостта от адаптиране към изменението на климата, за да се улесни промяната на местно и регионално равнище; — друга група заинтересовани страни, които трябва да бъдат включени в процеса на адаптиране към изменението на климата, са онези, които потенциално са засегнати от изменението на климата.
Това са предимно уязвими общности (включително, но не само, хора, в ситуация на бедност и социална изолация или хора, изложени на риск от такава ситуация, хора с увреждания, възрастни хора и хора с вече съществуващи здравословни проблеми, бременни жени, разселени лица, социално маргинализирани лица, изложени на риск работници и деца) или застъпници и заинтересовани групи, които представляват тези уязвими общности, които в противен случай биха били изключени от процеса на участие.
Неравномерната експозиция и уязвимостта спрямо последиците от изменението на климата на различни региони и социално-икономически групи влошава съществуващите неравенства и уязвимост.
Ето защо е от съществено значение да се осигури справедлив преход, който да намали неравномерно разпределената тежест на климатичния риск и да гарантира справедливо разпределение на ползите от адаптирането.
Разделянето в теоретичен план на тези две групи заинтересовани страни трябва да гарантира достатъчно пълно обхващане от необходимите гледни точки, но припокриването между тях следва да бъде признато и оценено.
С други думи, онези лица и групи, които са особено уязвими по отношение на изменението на климата, също могат да бъдат възможни двигатели на промяната, въпреки че в някои отношения техните ресурси са ограничени.
Те може дори да притежават ресурси — като най-очевиден пример е информацията за това как се усещат уязвимостта спрямо изменението на климата и вероятната ефективност на интервенциите — които са по-малко достъпни за хората, които не са в тяхното положение.
Освен това различията между половете в поведението и нагласите по отношение на изменението (5) на климата също така подчертава необходимостта да се гарантира балансирано участие на мъжете и жените в процеса на вземане на решения и в изпълнението им. Децата обикновено не са включени в процеса на вземане на публични решения, но правото им да участват във вземането на решения по всички въпроси, които засягат живота им, всъщност е утвърден правен принцип.
Тъй като всяко (5) Например в литературата се посочва, че мъжете обикновено са по-малко загрижени от жените по отношение на изменението на климата, когато държавите са по-богати.
Вж. напр., Bush and Clayton (2023).